આ વર્ષે રાજ્યમાં સામાન્ય પ્રવાહની પરીક્ષા માટે કુલ 505 કેન્દ્રો ઉભા કરવામાં આવ્યા હતા. જે ગયા વર્ષની સરખામણીમાં વધુ છે. પાછલા વર્ષે કુલ કેન્દ્રોની સંખ્યા 496 હતી. ધોરણ-10ની જેમ ધોરણ-12ના સામાન્ય પ્રવાહમાં સૌથી વધુ વિકેટ અંગ્રેજીમાં પડી છે. કુલ 4.45 લાખ વિદ્યાર્થીઓએ પરીક્ષા આપી છે જેમાંથી 35.47% વિદ્યાર્થીઓ અંગ્રેજી વિષયમાં નાપાસ થયા છે. આ પરીક્ષામાં નિયમિત વિદ્યાર્થીઓની સંખ્યા 3,37,055 હતા જેમાંથી 3,35,825 વિદ્યાર્થીઓ પરીક્ષામાં હાજર રહ્યા હતા અને તેમાંથી 2,31,580 વિદ્યાર્થીઓ ઉત્તીર્ણ થયા છે, એટલે કે નિયમિત વિદ્યાર્થીઓનું પરિણામ 68.96% રહ્યું છે. જ્યારે રીપીટ કરનારા વિદ્યાર્થીઓનું પરિણામ 16.46% રહ્યું છે. આ વિદ્યાર્થીઓની સંખ્યા 56,578 હતી.